Kindluse Kool

JJ- Street tantsuvahetund
2022-03-10
Söögivahetund 11.15 – 11.35 ; vahetund 12.20 – 12.30
Toimumiskoht rempter

Tuletõrjujate päev
2022-05-04 11:05 - 11:35 UTC
Tuletõrjujad kohalikust komandost tulevad meile sööklasse söögivahetunnil sööma.

Koristusmatk
2022-05-11 08:15 - 11:05
Matkatakse kooli ümbruses ning lisaks matkamisele koristatakse ümbrust.

“Kui kiusamine ei lõppe!” kuulderetk
2022-05-17 08:30 - 13:15
Kuulderetkeks kogunevad õpilased remterisse, kus nad kuulavad lugusid varjatud kiusamisjuhtumitest.

Kohvikutepäev
2022-05-19 16:00 - 18:00
Kohvikutepäeval saavad õpilased müüa ise küpsetatud maitsvaid pirukaid, kooke ja muid hõrgutisi.

Lemmiklooma päev
2022-05-27 09:00 - 11:00
Õpilased koos vanematega saavad tuua kooli oma lemmikloomad.

Lastekaitsepäev
2022-06-01 09:00 - 13:15
Ühine jäätise söömine ja joonistamine.

Ratta- või jalgsimatk ja piknik
2022-06-03 08:30 - 13:15
Õpigrupid veedavad oma päeva koos mentoriga ratta- või jalgsimatkal.

Ülekooliline orienteerumine
2022-06-06 08:30 - 13:15

SSP (Spordiülikonna spordipäev)
2022-06-07 09:20 - 14:00
Spordipäev, kus me ootame õpilasi osalema erinevate vahvate vanaaegsete spordiriietega.

Tänuüritus
2022-06-08 16:30
Kutsetega üritus vanematele ja õpilastele

Aktus - viimane koolipäev
2022-06-10 09:00 - 13:15
AKTUSTE AJAKAVA REMPTERIS

9.00-9.45 1. lend (1.a, 1.b, 1.d, 1.e, 1.f)
10.00-10.45 2. lend (2.a, 2.b, 2.c, 2.e)
11.00-11.45 3. lend (3.a, 3.b, 3.c, 2d/3d)
12.00-12.45 4.-7. lend (4., 5., 6., 7.)

Perepäev
2022-08-29 16:00 - 18:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli perepäev toimub esmaspäeval, 29. augustil.
Ajavahemikus 16.00–18.00 on kõikidel huvilistel võimalik kohtuda mentoritega ning osaleda koolimaja tutvustavatel ringkäikudel (registreerumine kohapeal). Samuti toimub kilekaante ning koolivormi müük.
Täpsem info konkreetse õpigrupi kohta jõuab mentorilt otse. Kohtumiseni!

1. septembri aktused
2022-09-01 09:00 - 14:00 | Kindluse Kool, Roheluse tee 4, Järveküla, Rae vald, 75304, Eesti
Aktuste ajakava 1. septembril:
kell 9.00 õuealal
2.–8. lend
kell 11.00 remteris
1.a, 1.b, 1.c, 1.d
kell 13.00 remteris
1.e, 1.f, 1.g

Lastevanemate üldkoosolek
2022-09-14 18:00 - 19:00
Osalema on oodatud kõik Kindluse Kooli lastevanemad!

Spordinädal
2022-09-19 - 2022-09-23 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli spordinädala programm selgub peatselt!

Rahvusvahelise muusikapäeva minikontserdid
2022-09-30 08:30 - 14:00 | Kindluse Kool, Roheluse tee 4, Järveküla, Rae vald, 75304, Eesti
Septembrikuu viimastel päevadel kõlab Kindluse Koolis tavapärasest rohkem muusikat, sest lähenemas on rahvusvaheline muusikapäev! 30. septembril toimuvad mitmed minikontserdid, kus astuvad üles nii Kindluse Kooli õpilased, õpetajad kui ka lapsevanemad.

Õpetajate päeva tähistamine
2022-10-05 08:00 - 17:00 | Kindluse Kool, Roheluse tee 4, Järveküla, Rae vald, 75304, Eesti
5. oktoober on õpetajate päev. Kindluse Koolis toimub selle päeva puhul võimuvahetus – koolijuht Reelika annab üheks päevaks kooli üle 8. õpigrupi õpilasele Kristofer Robinile. Õpetajateks ülendatakse 6., 7. ja 8. lennu õpilased ning tööpõld 500 õpilase harimise ja hoidmise näol on korralik!

Projektipäev
2022-10-06 08:00 - 17:00 | Kindluse Kool, Roheluse tee 4, Järveküla, Rae vald, 75304, Eesti
Oktoobrikuine projektipäev toimub ettevõtlusnädala raames. Õpilased külastavad erinevaid ettevõtteid ning külla tulevad ettevõtlikud lapsevanemad, kes kõnelevad põnevatel teemadel.

Halloween Kindluse Koolis
2022-10-31 09:30 - 14:00 | Kindluse Kool, Roheluse tee 4, Järveküla, Rae vald, 75304, Eesti
Halloween’i tähistamine Kindluse Koolis – räägime selle ajaloost ja traditsioonidest, toimuvad disko, erinevad mängud ja moeshow, kõikidel ägedad kostüümid!

Inspiratsioonipäeva "Igaüks on loov" ühisvaatamine
2022-11-08 15:00 - 18:30 | Kindluse Kool, Roheluse tee 4, Järveküla, Rae vald, 75304, Eesti
Järgmisel teisipäeval, 8. novembril toimub üle-eestilise noorsootöönädala raames veebisündmusena inspiratsioonipäev “Igaüks on loov”. Sündmuse peaesinejaks on Tartu Ülikooli arvutiteaduse instituudi kaasprofessor Jaan Aru. Lisaks astuvad inspiratsioonikõnelejatena üles Kelly Sildaru, Villemdrillem, Karl Vilhem Valter ja Maria Rahamägi. Noored jagavad oma kogemuslugusid teemadel loovus, eneseareng, unistuste elu. Päeva juhib Daniel Levi. Korraldaja on Teeviit.
Kindluse Kooli õpilased on väga oodatud inspiratsioonipäeva ühisvaatamisele kooli remteris! Saame uusi teadmisi, inspireerume põnevatest lugudest ning veedame koos mõnusalt aega!
AJAKAVA:
15.00 Kogunemine
15.15 Veebiülekande algus – avasõnad
15.30 Kahe noore inspiratsioonikõneleja kogemuslood
16.05 Jaan Aru – kust loovus tuleb? Kas aju saab loovamaks arendada?
17.00 Tegevused kohapeal
17.45 Kahe noore inspiratsioonikõneleja kogemuslood
18.15 Kokkuvõtted ja head aega!
Registreeri oma osalemine kooli administraatori juures! Kui soovid tulla, kuid ei jõua sündmuse alguseks, võid ka hiljem liituda!

Projektipäev
2022-11-18
Kindluse Kooli järgmine projektipäev toimub 18. novembril. Täpsem info mentoritelt.

Kindluse Kooli jõulukontsert
2022-12-22 11:00 - 12:00
Kindluse Kooli jõulukontsert toimub 22. detsembril kell 11.00 Kaarli kirikus. Esinevad solistid, ansamblid ja koorid. Kõik on oodatud, sissepääs tasuta!
KAVA:
Olav Ehala / Leelo Tungal „Jõuluingel“
Kindluse Kooli õpetajate lauluansambel, Katre Merilaid (viiul), Laura Vaikma (klaver)

Karin Muldma „Igal lapsel oma ingel“
Armas Maasalo / Helmi Auvinen „Jõulukellad“
Kindluse Kooli koor (1. lennu õpilased) ja dirigent Silja Trisberg
Merit Männiste (viiul), Kristofer Robin Valk (kitarr), Silja Trisberg (klaver)

Külli Murand / Leelo Tungal „Jõulumaal“
Maibrit Tint (laul), Terje Saarem (klaver)

Juhan Aavik / Julius Janson „Läbi lume sahiseva“
Annabella Pezzulla (laul), Grete-Mia Treiel (laul), Terje Saarem (klaver)

Saksa jõululaul „Oh, kuusepuu“
Rasmus Tammemägi (kitarr)

Merit Männiste „Jõulurahu“
Merit Männiste (laul, klaver)

Liis Lemsalu / Maian Kärmas „Sel ööl on tunne“
Lauluansambel koosseisus Maibrit Tint, Kendra Mooses, Annabella Pezzulla, Isabel Vilgats, Nika Mihhailova, Hiie Paulus, Aleksandra Brigitte Purka, Rianna Heleen Rello
Kristofer Robin Valk (elektrikitarr), Rihard Viilukas (basskitarr)

Hugh Martin / Ralph Blane „Have Yourself a Merry Little Christmas“
Kelli Kibar (laul), Rando Oja (kitarr)

Eduard Ebel / Eduard Oja „Jõuluöö“
Nika Mihhailova (laul), Terje Saarem (klaver)

Helika Gustavson „Pisike ingel“
Sirje Kaasik „Täheke“
Kindluse Kooli koor (2. lennu õpilased) ja dirigent Silja Trisberg
Merit Männiste (viiul), Silja Trisberg (klaver)

Ühislaulud:

Franz Xaver Gruber / Joseph Mohr (tõlkinud Karl August Hermann) „Püha öö“
Saksa jõululaul / August Zarnack „Oh, kuusepuu“
Kaastegev Piret Aidulo (orel)

Kontserdi teadustajad Ete Vapper, Kessu Liis Põldpere

„Püha öö“
Püha öö, õnnistud öö!
Kõik on maas rahu sees.
Joosep valvab ja Marial sääl
hingab lapsuke põlvede pääl.
Maga, patuste rõõm!
Maga, patuste rõõm!
Püha öö, õnnistud öö!
Ingli hääl välja pääl
laulab rõõmustes halleluuja!
Annab teada nüüd karjastele:
Kristus sündinud teil’!
Kristus sündinud teil’!
Püha öö, õnnistud öö!
Kes Sa meil’ ilmutand
Isa armu, mis õnnistust toob,
rahupõlve maailmale loob.
Laulgem halleluuja!
Laulgem halleluuja!

„Oh, kuusepuu“

Oh, kuusepuu, oh, kuusepuu,
kui haljad on su oksad!
Ei mitte üksi suisel aal,
vaid talvel ka siin külmal maal.
Oh, kuusepuu, oh, kuusepuu,
kui haljad on su oksad!

Oh, kuusepuu, oh, kuusepuu,
sa oled mulle armas!
Sind jõuluks metsast tuuakse
ja küünlad külge pannakse.
Oh, kuusepuu, oh, kuusepuu,
sa oled mulle armas!

Oh, jõulupuu, oh, jõulupuu!
Siit igaüks saab rõõmu.
Su juures lapsed laulavad
ja rõõmsalt kinke ootavad.
Oh, jõulupuu, oh, jõulupuu!
Siit igaüks saab rõõmu.

Infotund 1. klassis alustavate laste peredele
2023-02-01 16:00 - 17:30 | Kindluse Kool, Roheluse tee 4, Järveküla, Rae vald, 75304, Eesti
Head pered, kelle laps astub sügisel 1. klassi!
Olete oodatud Kindluse Kooli tutvustavasse infotundi, mis toimub 1. veebruaril algusega kell 16.00. Jagame infot, toimuvad ekskursioonid ning lastele mängulised tegevused.
Sissepääs kooli peauksest.
Kohtumiseni!

Eesti Vabariigi 105. aastapäevale pühendatud aktused
2023-02-23 08:30 - 10:30 | Kindluse Kool, Roheluse tee 4, Järveküla, Rae vald, 75304, Eesti
23. veebruaril tähistame Eesti Vabariigi 105. aastapäeva. Toimuvad pidulikud aktused: 1. tunni ajal 1. ja 2. õpigruppide aktus ning 2. tunni ajal 3.-8. õpigruppide aktus.
Esinevad külalised tantsuansamblist Sõprus ning Kindluse Kooli solistid, ansamblid ja koorid,
Palume kõikidel kanda pidulikku koolivormi.

Kindluse Kogukonna Kool
2023-03-13 18:00 - 20:00
Märtsis alustab lapsevanematele suunatud Kindluse Kogukonna Kool, mille eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles vastava valdkonna spetsialistid, kes räägivad lapsevanemate jaoks olulistel teemadel.
Esimene Kindluse Kogukonna Kooli loeng-vestlusõhtu toimub Kindluse Kooli remteris 13. märtsil algusega kell 18.00. Teemaks on veipimine – mis see on ja kuidas lapsevanemana tegutseda? Kahjuks on tegemist probleemiga, mis levib üha kiiremini ning aina nooremate seas. Kas teadsite, et:
– kolmandik noori vanuses 11-18 eluaastat on proovinud e-sigarette ja 7% kasutab neid igapäevaselt. Seejuures on kasvanud tüdrukutest suitsetajate arv;
– palju tarvitamist toimub kooli ruumides ning tehakse, kuna sõbrad teevad;
– on avastatud juhtumeid, kuhu on segatud juba nii lasteaia- kui ka algklassiealised lapsed!
Loeng-vestlusõhtul kõneleb Brit Mesipuu ning koolis toimunud juhtumitest räägivad Kindluse Kooli töötajad.
Brit Mesipuu on olnud eestkõnelejaks sotsiaalselt tundlikel teemadel, mh käsitleb eelmise aasta sügisest ka veibi- ehk e-suitsu temaatikat. Ta on käinud juba mitmekümnes koolis, et rääkida lapsevanematele veibi olemusest, selle mõjudest ning mida ette võtta, kui saad teada, et sinu laps veipi kasutab. Ta konsulteerib ja koolitab end sel teemal ka politsei, sotsiaalpedagoogide ning Haridus- ja Teadusministeeriumiga.
Sissepääs tasuta, oled väga oodatud! Registreerumine SIIN.
Küsimuste korral pöördu kogukonnajuht Laura Vaikma poole (laura.vaikma@kindlusekool.ee).
Kohtumiseni!

Kindluse Kooli Playbox
2023-03-29 18:00 - 20:30
Kolmapäeval, 29. märtsil algusega kell 18.00 toimub esimest korda Kindluse Kooli Playbox. Säravate etteastetega astuvad lavale 16 õpigruppi. Publikuinfo Stuudiumis.

Valikainete päev
2023-04-04 08:30 - 09:15 | Kindluse Kool, Roheluse tee 4, Järveküla, Rae vald, 75304, Eesti
Teisipäeval, 4.aprillil esimese tunni ajal (8.30-9.15) on kõikidel lastevanematel ainulaadne võimalus tulla koolimajja ja piiluda sisse meie valikainete tundidesse! Olete väga oodatud! Kooli saabudes leiate aatriumist suunavad viidad valikainete klassiruumide juurde. Palume märgata, et kui ühes ruumis on juba liiga palju publikut, piiluda sisse mõnda teise ruumi. Soovitame külastada erinevaid valikaineid, mitte jääda ühte pidama.
Kohtumiseni!

Kindluse Kooli Jüriöö jooks
2023-04-20 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
20. aprillil algusega kell 18.00 toimub esimest korda Kindluse Kooli Jüriöö jooks. See saab olema kevadiselt aktiivne kogukondlik sündmus, kus kokku saavad nii õpilased, kooli meeskond kui ka lapsevanemad.
Jüriöö jooksu joostakse teatejooksuna. Võistluse trajektoor kulgeb ümber koolimaja ja spordihoone (distantsi kogupikkus 1 km). Kokku toimub kolm jooksu:

jooks – 1.–2. õpigrupid;
jooks – 3.–5. õpigrupid;
jooks – 6.–8. õpigrupid, lapsevanemad, õpetajad.

Igat õpigruppi esindab 1–2 võistkonda, mille komplekteerib ja registreerib mentor.

Kõige noorema vanusegrupi (1. ja 2. õpigrupid) ühes võistkonnas jookseb 10 õpilast (iga jooksja jookseb 100 meetrit). Alates 3. õpigrupist koosneb üks võistkond 5 välejalast (nii on ka õpetajate ja lapsevanemate võistkondades). Iga jooksja jookseb 200 meetrit. Igas võistkonnas peab olema vähemalt 2 tüdrukut/naist. Võistluse tulemusena selgub selle aasta iga õpigrupi kiireim võistkond.
Palume, et võistkond paneks ennast sarnaselt riidesse (näiteks kõik liikmed kannavad sama värvi riideid või on meisterdanud endale sildid vms). Olge loomingulised!
Teatepulgaks on võistkonnal LED-tõrvik, mille palume igal täiskasvanute võistkonnal ise hankida.
Prognoosime kogu ürituse lõpuajaks hiljemalt kell 20.00.
Kutsume lapsevanemaid aktiivselt osalema, meeskondi moodustama ning lastele eeskuju näitama. Ikkagi liikumisaasta! 🙂
Täiskasvanute võistkondi ootame registreerima hiljemalt 17. aprilliks SIIN.
Kõik need, kes ei võistle, on väga oodatud kaasa elama!
Kohtumiseni!

Kindluse Kooli avatud uste päev lapsevanematele
2023-05-04 08:30 - 16:00 | Kindluse Kool, Roheluse tee 4, Järveküla, Rae vald, 75304, Eesti
Neljapäev, 4. mai on Kindluse Koolis avatud uste päev. Sel päeval on lapsevanemal võimalus saada osa oma lapse koolipäevast. Täpsem info õpigrupi mentorilt ja Stuudiumist. Palun tutvu enne kooli tulekut oma lapse päevakavaga, aruta oma lapsega, missugust tundi võiksid külastada, ning loe sündmuse külastaja meelespead (leitav Stuudiumist).
Kohtumiseni!
